Diari Oficial de la Generalitat Valenciana


Sumari del DOGV 8143, del 06-10-2017 (2017/8778)

DECRET 127/2017, de 29 de setembre, del Consell, pel qual es crea una escola d'Educació Infantil a València-Massarrojos.
------------------------------------------------------------------------------------------------------------------------

### Dades del document

Número de DOGV
:   8143

Data del DOGV
:   06-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8778


Data del document
:   29-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 127/2017, de 29 de setembre, del Consell, pel qual es crea una escola d'Educació Infantil a València-Massarrojos. [2017/8778]  
L'Ajuntament de València, en sessió de la Junta de Govern local celebrada el 23 de juny de 2017, va acordar cedir a la Generalitat l'edifici escolar de la seua propietat, situat al carrer Carlos Tomás Costa, núm. 1, València-Massarrojos per a la instal·lació d'una escola d'Educació Infantil de primer cicle.  
Aquest edifici té 532 m² i la seua construcció es va realitzar amb càrrec a les aportacions previstes en el Decret llei 1/2009, de 20 de febrer, del Consell, pel qual constitueixen i doten tres plans especials de suport destinats a l'impuls dels sectors productius, l'ocupació i la inversió productiva en els municipis de la Comunitat. L'edifici escolar compleix els requisits establerts en el Decret 2/2009, del Consell, pel qual s'estableixen els requisits mínims que han de complir els centres que imparteixen primer cicle d'Educació Infantil.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 4 del Reglament orgànic i funcional de les escoles d'Educació Infantil i els col·legis d'Educació Primària, aprovat pel Decret 233/1997, de 2 de setembre, del Govern Valencià, s'estableix que aquests centres tindran la denominació específica que determine la conselleria competent en educació, després de consultat el consell escolar municipal o, a falta d'això, el ple de l'ajuntament corresponent.  
  
Per això, de conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'Educació, a proposta del conseller d'Educació, Investigació, Cultura i Esport, el Consell, prèvia deliberació, en la reunió del 29 de setembre de 2017,  
  
  
DECRETE  
  
Article 1. Creació del centre  
Es crea el centre docent següent:  
Província: València  
Localitat: València-Massarrojos  
Denominació: Escola d'Educació Infantil  
Titular: Generalitat  
Codi: 45068699  
Domicili: c/ Carlos Tomás Costa núm. 1  
Composició: 6 unitats d'Educació Infantil de primer cicle  
Capacitat: 82 llocs escolars  
  
Article 2. Inici d'activitats  
1. El centre nou iniciarà les seues activitats en el curs escolar 2017-2018.  
2. En l'esmentat curs escolar el centre oferirà 6 unitats d'Educació Infantil  
3. El centre comptarà amb 1 mestre o mestra d'Educació Infantil i 7 educadors o educadores d'escola infantil.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures que siguen necessàries per a l'acompliment i desenvolupament del que estableix aquest decret, així com per a modificar, si és el cas, el domicili, la denominació i configuració del centre.  
  
Segona. Vigència  
Aquest decret es publicarà en el Diari Oficial de la Generalitat Valenciana i produirà efectes des de l'endemà de la seua publicació.  
  
Dénia, 29 de setembre de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ